ΦΚ Βασιλεία

Η ΦΚ Βασιλεία 1893 (γερμανικά: FC Basel 1893) ευρέως γνωστή στην Ελλάδα ως Βασιλεία, είναι επαγγελματικός ποδοσφαιρικός σύλλογος της Ελβετίας. Συμμετέχει στην πρώτη κατηγορία του Πρωταθλήματος Ελβετίας, την Ράϊφαϊζεν Σούπερ Λιγκ. Η ομάδα ιδρύθηκε το 1893. Η βάση της είναι στην πόλη της Βασιλείας, ενώ το γήπεδό της Ζανκτ Γιάκομπ-Παρκ έχει χωρητικότητα 38.512 θέσεων. Η Βασίλεια είναι από τις πιο γνωστές ομάδες της χώρας της, έχοντας κατακτήσει πολλούς εγχώριους τίτλους, ανάμεσά τους προς στιγμή (2017) 20 πρωταθλήματα, από τα οποία 12 τα τελευταία 15 χρόνια.

 Η Βασιλεία ιδρύθηκε στις 15 Νοεμβρίου του 1893 κατόπιν αγγελίας τρεις μέρες νωρίτερα στην τοπική εφημερίδα για τη συνάντηση ενδιαφερομένων προς ίδρυση ποδοσφαιρικού συλλόγου. Εκείνη τη μέρα βρέθηκαν 11 ενδιαφερόμενοι αναγνώστες σε τοπικό μαγαζί, μεταξύ άλλων μέλη ενός κοπηλατικού ομίλου, ακαδημαϊκοί και ένας αθλητικός συντάκτης που μετέφραζε τους κανόνες ποδοσφαίρου από το αγγλικό πρωτότυπο. Την ίδια βραδιά αποφασίστηκε η ίδρυση και τα χρώματα του συλλόγου: κόκκινο και μπλε. Μόλις ένδεκα μέρες αργότερα η καινούρια ομάδα θα παίξει το πρώτο της οικογενειακό παιχνίδι και στις 10 Δεκεμβρίου του 1893 το πρώτο της επίσημο ματς εναντίον σχολικού γυμναστικού συλλόγου της πόλης, τον οποίο και κέρδισε με 2:0. Στις 18 Ιουνίου 1894 η Βασιλεία θα παίξει το πρώτο της παιχνίδι στο εξωτερικό: Θα μεταβεί στο Στρασβούργο, όπου θα χάσει 8:0. Την περίοδο 1897/1898 θα διεξαχθεί το πρώτο Πρωτάθλημα Ελβετίας με απούσα όμως ακόμα την Βασιλεία. Ένα χρόνο αργότερα θα λάβει μέρος στο πρωτάθλημα, το οποίο αποτελούνταν μόνο από δυο παιχνίδια έναντι της Μπάσλερ Όλντ Μπόις. Με μια ισοπαλία και μια ήττα αποκλείστηκε από τη συνέχεια. Το 1900, με 111 μέλη, η Βασιλεία θα είναι ο δεύτερος μεγαλύτερος σύλλογος της χώρας μετά από την Γκρασχόπερς με 114 μέλη. Τη σεζόν 1903/1904 η Βασιλεία θα στελεχώσει με 7 παίχτες την Εθνική Ελβετίας. Την περίοδο 1906/07 θα κατακτήσει τον πρώτο της «τίτλο»: το πρωτάθλημα κεντρικής Ελβετίας, όμως στους τελικούς αγώνες για το πρωτάθλημα Ελβετίας έχασε από τη Σερβέτ Γενεύης και την Γιάνγκ Φέλοους Ζυρίχης. Το 1912 η Βασιλεία για πρώτη φορά θα αποκτήσει προπονητή: αναλαμβάνει ο άγγλος Πέρσι Χάμφρεϊς. Παρά την έναρξη του Α΄ Παγκοσμίου Πολέμου το 1914 το ποδόσφαιρο εξακολουθεί να ανθεί στην Ελβετία, παρά το γεγονός ότι ήδη το 1915 από τους 8.500 ενεργούς ποδοσφαιριστές της χώρας, 5.800 ήταν στρατευμένοι. Όμως η Βασιλεία δεν κατορθώνει στα χρόνια του πολέμου να πάρει κάποιον τίτλο. Την περίοδο 1915/16 δημιουργείται τμήμα νέων στην ομάδα. Μετά τον πόλεμο η Βασιλεία θα γίνει η πρώτη ελβετική ομάδα που θα παίξει πάλι διεθνώς, μεταβαίνοντας στη Γερμανία και παίζοντας με την ΣΚ Φράιμπουργκ, από την οποία ηττήθηκε με 2:1. Την περίοδο 1921/22 και έχοντας μόλις γλυτώσει μια χρονιά νωρίτερα τον υποβιβασμό, προσλαμβάνεται ως προπονητής ο γερμανός Μαξ Μπρόινικ. Είναι μόλις ο δεύτερος προπονητής στα σχέδον 30 χρόνια από την ίδρυση του συλλόγου. Το 1925 ξεκινά το Κύπελλο Ελβετίας, αλλά η Βασιλεία θα αποκλειστεί ήδη στο δεύτερο γύρο. Το 1933 θα έρθει ο πρώτος τίτλος για τη Βασιλεία. Στον τελικό του κυπέλλου Ελβετίας θα κερδίσει με 4:3 την Γκρασχόπερς και θα πάρει το τρόπαιο. Το 1939 η Βασιλεία τερματίζοντας τελευταία στο πρωτάθλημα, θα υποβιβαστεί για πρώτη φορά στη δεύτερη κατηγορία, όπου θα παραμείνει μέχρι το 1942. Το 1945 η Βασιλεία θα υποβιβαστεί και πάλι στη δεύτερη κατηγορία, για να προβιβαστεί όμως αμέσως την περίοδο 1945/1946. Το 1947 θα κατακτήσει για δεύτερη φορά το κύπελλο Ελβετίας με νίκη 3:0 επι της Λωζάννης. Την περίοδο 1952/53 θα καταφέρει να πάρει και το πρώτο της πρωτάθλημα, έχοντας χάσει μόνο ένα από τα 26 παιχνίδια. Θα περάσουν 10 χρόνια μέχρι το 1963 να ξαναπάρει τίτλο η ομάδα κερδίζοντας για τρίτη φορά το κύπελλο Ελβετίας. Την επόμενη χρονιά παίζοντας στο Κύπελλο Κυπελλούχων Ευρώπης θα αποκλειστεί ήδη από το πρώτο γύρο από τη Σέλτικ Γλασκώβης με συνολικό σκορ 1:10. Το 1965 αναλαμβάνει τα ηνία της ομάδας ο γερμανός Χέλμουτ Μπέντχαους, ως τότε παίχτης της ΦΚ Κολωνίας και ξεκινά η πιο επιτυχημένη και λαμπρή εποχή προπονητή στην Ελβετία, μια περίοδο που θα λήξει 17 χρόνια αργότερα, το 1982. Στη διάρκεια της θητείας του, η Βασιλεία θα κατακτήσει 7 φορές το πρωτάθλημα και 2 φορές το κύπελλο. Την περίοδο 1966/67 η Βασιλεία θα καταφέρει να πάρει το πρώτο της νταμπλ. Δυό χρόνια μετά θα ξανακερδίσει το πρωτάθλημα, όπως και τη σεζόν 1969/70. Την επόμενη χρονιά θα καταφέρει για πρώτη φορά να περάσει έναν γύρο Κύπελλο Πρωταθλητριών Ομάδων Ευρώπης αποκλείοντας την Σπαρτάκ Μόσχας, για να χάσει δυο φορές από τον Άγιαξ, που θα πάρει το κύπελλο κερδίζοντας στον τελικό τον Παναθηναϊκό. Τις περιόδους 1971/72 και 1972/73 η Βασιλεία στέφεται και πάλι πρωταθλήτρια, ενώ την περίοδο 1973/74 θα φτάσει μέχρι τα προημιτελικά του Κύπελλο Πρωταθλητριών Ομάδων Ευρώπης. Μέχρι το τέλος της εποχής «Μπέντχαους», η Βασιλεία θα πάρει άλλα δυο πρωταθλήματα και ένα κύπελλο. Η πόλη της Βασιλείας με την πόλη της Ζυρίχης έχουν χρόνια αντιπαλότητας συνεπώς οι κύριοι αντίπαλοι της Βασιλείας είναι η Γκρασχόπερς και η ΦΚ Ζυρίχη. Ο αρχηγός της, Τζοάν Γκάμπερ, ήταν ο ιδρυτής της ποδοσφαιρικής ομάδας της Μπαρτσελόνα το 1893. Η Βασίλεια έχει κατακτήσει 20 φορές το Πρωτάθλημα ποδοσφαίρου Ελβετίας και 12 φορές το Κύπελλο Ελβετίας στους τίτλους τις ομάδας συμπεριλαμβάνεται και ένα Λιγκ Καπ Ελβετίας, μια διοργάνωση που άρχισε να διεξάγεται το 1972 και σταμάτησε το 1982. Αναλυτικά οι τίτλοι της ομάδας: Πρωτάθλημα ποδοσφαίρου Ελβετίας 1953, 1967, 1969, 1970, 1972, 1973, 1977, 1980, 2002, 2004, 2005, 2008, 2010, 2011, 2012, 2013, 2014, 2015, 2016, 2017Κύπελλο Ελβετίας 1933, 1947, 1963, 1967, 1975, 2002, 2003, 2007, 2008, 2010, 2012, 2017Λιγκ Καπ Ελβετίας 1973 Άρθουρ Καμπράλ Μοχάμεντ Ελιουνούσι Άλντο Καλούλου Αφιμίκο Πουλούλου Βάλεντιν Στόκερ Τάουλαντ Τζάκα Αλεξάντερ Φράι Ιβάν Ράκιτιτς Γκράνιτ Τζάκα Χάκαν Γιακίν Γιαν Σομμέρ Τζόσεφ Χούγκι Σερντάν Σακίρι Μπρελ Έμπολο Η επίσημη ιστοσελίδα της ΦΚ Βασιλεία Αρχειοθετήθηκε 2011-02-03 στο Wayback Machine.